projecte-aina/dolly3k_ca huggingface dataset:
Pregunta: Per què el meu cotxe fa un so de clic quan intento posar-lo en marxa? Les llums s'encenen una estona, però el motor no engega.
Resposta: Podria ser la bateria, sobretot si has deixat un llum encès a la nit, o has tingut la clau en mode auxiliar un cert temps, ja que aquestes dues coses buidaran fins i tot una bateria nova en poc temps. Si la bateria és nova, pot ser que l'hagis de carregar, però si té més de 3 anys, potser et caldrà una bateria nova.
Pregunta: Per què plou?
Resposta: La pluja és una goteta d'aigua que cau del cel. En el cicle de la vida de l'aigua, l'aigua de les masses d'aigua a la terra s'evapora i es converteix en núvols. Les gotetes d'aigua al núvol s'uneixen i es fan més grans. Quan els núvols se saturen, o es fan més i més grans, de forma que l'aire ja no pot aguantar-los, cauen en forma de pluja.
Pregunta: Identifica quin instrument és de corda o de vent de fusta: cítara d'acords, saxofon.
Resposta: Una cítara d'acords és de corda. Un saxofon és de vent de fusta.
Pregunta: Qui ets?
Resposta: Soc un model generatiu entrenat en una gran quantitat de textos de llenguatge natural.
Pregunta: Escriu un poema curt sobre la primavera.
Resposta: La primavera ha esclatat i soc aquí
Per apropiar-me de tota l'alegria
Per prendre el sol i notar la brisa
I mirar les papallones i els colibrís.

Els cels són blaus, els dies són llargs
Les flors floreixen, els ocells canten una cançó
Passaré moltes hores aquí, al balcó
Ah! Alguna cosa m'ha picat, carai!
L'insecticida no funciona, ha mentit!
Ja n'hi ha prou, me'n torno al llit.
Pregunta: Per què no tot el món veu un eclipsi de sol quan es produeix?
Resposta: Has d'estar a l'ombra més fosca de la lluna. Aquest lloc és petit; les altres zones de tot el món no ho veuran.
Pregunta: Què és la caramel·lització?
Resposta: La caramel·lització és un procés químic que ocorre als hidrats de carboni i sucres quan s'escalfen a determinades temperatures. A aquestes temperatures es formen nous compostos i es produeix l'additament colorant. Per exemple, durant la caramel·lització, els sucres complexos es converteixen en sucres simples. La caramel·lització és un procés important a la cuina i apareix en moltes receptes habituals.
Pregunta: Digue'm una bona forma de començar un parterre al pati del darrere?
Resposta: Fer una doble excavació del parterre pot donar uns grans resultats. Agafa una pala i excava la longitud d'una fulla de pala a terra i tira la terra cap a un costat. A continuació, excava una segona longitud de fulla de pala a terra i tira aquesta terra també cap a un costat. Torna a posar la primera palada dins del forat que has excavat i a continuació posa la segona palada al damunt. Seguint aquest mètode, pots intercanviar la capa inferior del sòl amb la capa superior del sòl. Una altra opció és construir un jardí elevat utilitzant fusta o un altre material que tinguis a mà com metall corrugat. Un parterre elevat hauria de tenir costats que tinguin aproximadament 30 - 90 cm d'alçada tot i que pots variar-ho segons les teves necessitats. Omple el parterre amb una mescla de terra del teu magatzem de jardineria local o d'altres zones del jardí. Una vegada que s'hagi omplert el parterre, pots començar a plantar. Finalment, pots utilitzar un mètode de femada a capes per començar un parterre al jardí del darrere. Pren un cartó gruixut o diverses capes d'un material de paper pesat i posa'l sobre la zona de gespa del teu pati del darrere. Vols assegurar-te que el cartó o paper estigui superposat de forma que bloquegi tota la llum de la terra i gespa de sota. Una vegada que hagis acabat de posar el teu material per bloquejar la llum, escampa fertilitzant orgànic a sobre de forma que tingui una profunditat entre 8 i 15 centímetres. Pots plantar en aquesta capa de fertilitzant orgànic. Com a capa final, posa entre 3 i 8 centímetres de femada o palla a sobre per protegir la capa de fertilitzant orgànic.
Pregunta: Quin és el rànquing de mans de pòquer de la més forta a la més dèbil que pots fer amb una baralla normal de 52 cartes i un màxim de cinc cartes?
Resposta: El rànquing de mans de pòquer amb 52 cartes normals és:
1) Una escala reial: aquesta mà consisteix en un deu, una sota, una reina, un rei i un as del mateix coll (per exemple, deu, sota, reina, rei, as, totes de piques).
2) Una escala de color: aquesta mà consisteix en cinc cartes consecutives del mateix coll. L'as compta com la més alta o la més baixa, però no les dues al mateix temps (per exemple, cinc, sis, set, vuit, nou, totes de cors).
3) Pòquer: aquesta mà conté quatre cartes amb el mateix número (per exemple, quatre deus).
4) Full: tres cartes amb el mateix número i un parell de cartes amb un altre número igual entre elles (per exemple, tres sets i dues sotes).
5) Color: cinc cartes del mateix coll (per exemple, cinc piques).
6) Escala: cinc cartes consecutives, on l'as pot comptar com la carta més alta o la més baixa, però no les dues al mateix temps (per exemple, as, dos tres, quatre, cinc). 
7) Trio: aquesta mà conté tres cartes amb el mateix número (per exemple, tres sets).
8) Doble parella: aquesta mà conté dos conjunts de dues cartes amb els mateixos números entre elles (per exemple, dos cincs i dues reines).
9) Parella: aquesta mà conté un conjunt de dues cartes amb el mateix número (per exemple, dos deus).
10) Carta més alta: aquesta mà no conté cap de les altres opcions i només té una carta alta.

Per a totes les mans de pòquer, si totes són del mateix rànquing, s'ha de mirar quines són les cartes amb números més alts per determinar quina és la mà més forta. Un full de tres asos i dos deus és més fort que un full de tres reis i dos deus. Al mateix temps, tres reis i dos deus superen a tres deus i dos asos, perquè els reis són més forts.
Pregunta: Què és una classe abstracta?
Resposta: Una classe genèrica que es fa servir només com a plantilla per a classes derivades, i que no pot ser instanciada.
Pregunta: Quin és el teu sabor de gelat preferit?
Resposta: Tot i que cada persona té unes papil·les gustatives diferents, hi ha molts sabors que podem gaudir. La majoria dels sabors bàsics s’empren com a base per a altres. Els més comuns són la xocolata, la vainilla i la maduixa.
Pregunta: Per què als humans ens agraden les històries?
Resposta: Les històries permeten transmetre pensaments importants i compartir experiències d’una persona a una altra de manera fàcilment comprensible i relacionable, la qual cosa, en última instància, transfereix coneixements entre els éssers humans. També desperten la imaginació i donen als lectors o oients l’oportunitat de crear la seva representació de la trama i dels personatges.
Pregunta: Quines similituds hi ha entre els panets, la pizza i el taco?
Resposta: Tots són aliments tradicionals de diversos indrets. Molts pobles i indrets han inventat aliments semblants al llarg de la història. Contenen els tres nutrients principals necessaris per a l’ésser humà —hidrats de carboni, proteïnes i greixos— i es poden preparar i consumir prou ràpidament. Això era crucial per als treballadors i pagesos de l’antiguitat.
Pregunta: Dona’m una llista de les cinc millors formes de cuidar les plantes d’interior.
Resposta: 1. Estableix un programa de reg per no regar les plantes de més o de menys.
2. Tria plantes que s’adaptin bé a les condicions de llum de casa teva. Col·loca les plantes a què els agrada la llum brillant i directa davant de les finestres, i posa les que requereixin menys llum a les zones més fosques.
3. Planteja’t la possibilitat d’adquirir un humidificador si vols decorar casa teva amb plantes tropicals. A determinades plantes tropicals els agrada un ambient més humit.
4. Si no tens prou llum natural brillant, pensa en la possibilitat de comprar llums de cultiu per ajudar les plantes a créixer.
5. Adoba-les periòdicament perquè tinguin tots els nutrients que necessiten per continuar creixent.
Pregunta: Classifica aquests articles de la cistella de la compra segons siguin “vegans” o “no vegans”. Carn picada, mantega d’ametlles, ous, espinacs, faves, ordi, dàtils, llet, arròs salvatge, iogurt d’anacards, llengua de vaca, ghee, xilis de Jalapa.
Resposta: Vegans: mantega d’ametlles, espinacs, faves, ordi, dàtils, arròs salvatge, iogurt d’anacards, xilis de Jalapa.
No vegans: Carn picada, ous, llet, llengua de vaca, ghee.
Pregunta: Quina és la diferència entre un adverbi i un adjectiu?
Resposta: Un adjectiu descriu un objecte, mentre que un adverbi modifica un verb.
Pregunta: Què és un trasplantament de ronyó?
Resposta: El trasplantament de ronyó és un procediment mèdic on s’extreu un ronyó sa d’un donant viu o mort i es dona a un pacient que no té ronyons sans.
Pregunta: Quins són els contres de tenir un gos?
Resposta: 1. Costa fer plans de viatges llargs tenint un gos. 
2. En funció de la raça, la muda estacional podria ser un problema.
3. La tinença responsable d’un gos suposa una gran inversió econòmica. 
4. La vida dels gossos és més curta que la dels humans, per la qual cosa la càrrega emocional pot ser un factor negatiu.
Pregunta: Per què els adolescents deceben els seus pares?
Resposta: Per definició, els adolescents viuen un procés de maduració i d’individuació. Han de buscar el seu jo autèntic, i diferent dels pares, que han estat el seu model des de la infància. Part d’aquest procés requereix sobrepassar els límits establerts pels progenitors. Els pares ho interpreten com a desobediència i se senten decebuts. En realitat, els adolescents que semblen decebre els pares no fan més que seguir un procés sa d’identificar-se a si mateixos.
Pregunta: Com es pot fer un volcà per a la típica fira de ciències?
Resposta: Una manera senzilla de fer un volcà és utilitzar la reacció de bicarbonat sòdic i vinagre pintat amb colorant alimentari vermell. Quan es combinen, aquests dos productes químics entren en efervescència i fan bombolles en una reacció segura però visualment atractiva.
Pregunta: Com és estar sol al món després d’una apocalipsi?
Resposta: Sempre havia imaginat que el món estaria sumit al caos o la destrucció. Tot i això, és el mateix, l’única cosa és que no hi ha gent, només un silenci inquietant. Els llibres són ara l’única font de “connexió humana” que tinc. Mai he estat una gran lectora, però preveig que gran part del meu “temps lliure” el passaré llegint. També m’adono que abans depenia molt dels altres. Sabia que depenia de les altres persones per a moltes coses, com ara l’agricultura, l’electricitat, etc., però la cosa va molt més enllà.
Pregunta: Algunes idees de regals que li puc fer a la meva germana al seu aniversari?
Resposta: Xocolata.
Un llibre que t’hagi encantat.
Una brusa bonica.
Un barret de palla per al sol.
Portar-la a dinar.
Imprimir-li un llibre de fotos de quan éreu petits.
Fer-li una caixa d’articles de cura personal, com una bona hidratant, un antifaç per dormir, etc.
Regalar-li un joc de taula en una festa especial que organitzis, per jugar-hi plegats!
Pregunta: Si volgués viatjar pel món, seria més ràpid fer-ho per aire o per mar?
Resposta: En general, es viatja més ràpidament per aire que per mar.
Pregunta: Com gestionar un equip d’alt rendiment?
Resposta: Crear un entorn de suport.
Fomentar la innovació.
Reconèixer els conflictes i aprendre’n.
Assignar tasques específiques.
Crear incentius.
Fomentar la independència.
Pregunta: Classifica els animals següents segons siguin mamífers o no: balena, cangur, ratolí, serp, peix, humà, coala.
Resposta: Mamífers: balena, cangur, ratolí, humà, coala.
No mamífers: serp, peix.
Pregunta: Per què les fulles de les plantes d’interior es posen grogues i marrons?
Resposta: Sovint, les fulles de les plantes d’interior es tornen grogues i marrons per diverses raons comunes. La primera és el reg excessiu. Les plantes d’interior es conserven en recipients que poden retenir aigua, això pot provocar el podriment de les arrels si no es reguen amb compte. Algunes plantes d’interior prefereixen que la terra s’assequi entre regs i molts aficionats acaben regant abans que la terra s’hagi assecat bé. Massa aigua en un test pot provocar el podriment de les arrels, els primers símptomes del qual és l’esgrogueïment, la caiguda i l’enfosquiment de les fulles. Un altre motiu de la decoloració de les fulles és el reg insuficient, ja que a algunes plantes els agrada més que la terra tingui un cert nivell d’humitat en tot moment. Altres motius són la manca de llum solar, que limita la capacitat de fotosíntesi de les plantes. A més, fins i tot massa llum solar pot cremar les fulles.
Pregunta: Defineix la desocupació i com s’expressa a la majoria dels països.
Resposta: És el percentatge de la població activa total que està aturada i busca activament una feina remunerada. Taxa de desocupació (nre. de desocupats / nre. de població activa) = %.
La taxa de desocupació és una de les estadístiques més vigilades perquè un augment de la taxa es considera un signe de debilitament de l’economia que pot requerir una reducció dels tipus d’interès. De la mateixa manera, una taxa a la baixa indica una economia en creixement, que va acompanyada d’una taxa d’inflació més gran i pot requerir un augment dels tipus d’interès.
Pregunta: Com fer que un calb estigui fantàstic?
Resposta: Hi ha moltes opcions, el més important és que siguis tu mateix i et vegis estupend.
Pregunta: Com es fa servir un destil·lador?
Resposta: Un destil·lador s’utilitza en la producció d’alcohol o licors forts. Funciona fent servir la calor per provocar l’evaporació i la condensació amb una substància font. Si prenem l’aigua com a exemple, la destil·lació es produeix quan l’aigua s’escalfa, s’evapora i es converteix en vapor que es torna a condensar. Aquest vapor recondensat és l’aigua destil·lada. Aquest mateix procés es pot aplicar a altres aliments crus que han estat fermentant per produir un alcohol clar.
Pregunta: Identifica cadascun dels ítems següents segons siguin tipus d’aliment o no: fideu, herba, pizza, arbre, arròs, rosa, filet.
Resposta: Aliment: fideus, pizza, arròs, filet,
No aliment: herba, arbre, rosa.
Pregunta: Classifica els ítems següents com a fonts de proteïnes, greixos o hidrats de carboni: filet, iogurt, formatge, plàtans, pa, pasta.
Resposta: Bistec: proteïnes, iogurt: proteïnes, formatge: greixos, plàtans: carbohidrats, pa: carbohidrats, pasta: carbohidrats.
Pregunta: Per què el meu gos rasca els mobles?
Resposta: La majoria dels gossos es criaven originalment per complir una funció determinada. Alguns els feien criar per perseguir animals petits, per caçar conills o guineus. Moltes d’aquestes races també estaven destinades a cavar per caçar preses, per la qual cosa és possible que el gos rasqui i grati perquè ha nascut per fer-ho. Dit d’una altra manera, algunes races de terrier estaven destinades a caçar rates, com el rat terrier. Aquests gossos excavaran encara que no hi hagi res per excavar només perquè és l’objectiu per al qual els van criar. Altres gossos caven, rasquen i furguen per crear zones de nidificació, per escalfar-se abans de tombar-se o per buscar bestioles.
Pregunta: Dona’m una llista d’activitats divertides per fer a l’estiu.
Resposta: A l’estiu es poden fer diverses activitats. Segons les preferències de cadascú, es pot gaudir d’un dia assolellat a la platja, fer senderisme per la muntanya, anar amb bicicleta, assistir a un concert en directe o simplement gaudir d’un pícnic. Si ets una persona més activa, pots provar activitats com ara el vol nàutic, pujar a un globus aerostàtic, fer esquí aquàtic o barranquisme.
Pregunta: Què és una casa?
Resposta: Una casa és una estructura física destinada a l’habitatge. Té portes per entrar i, en general, està pensada per a propòsits diferents. També pot tenir un garatge i diverses plantes.
Pregunta: Què és més fort, un lleó o un tigre?
Resposta: En realitat, depèn dels atributs que es tinguin en compte. Si ens fixem en un dels trets més reveladors —la família—, el lleó seria el clar vencedor. Viuen en bandades i cacen com una unitat familiar. També treballen en el grup per protegir les cries i el seu territori dels invasors. El tigre és un animal solitari, per això és independent i no té les estructures socials del lleó.
Pregunta: Dona’m idees de begudes fredes per prendre en un dia calorós.
Resposta: Algunes begudes fredes per prendre un dia calorós són el te gelat, la llimonada, un batut o l’aigua. Si t’agrada l’alcohol, et pots prendre una cervesa fresqueta o un vi que se serveixi fred, com ara la sangria o el vi rosat.
Pregunta: Quina diferència hi ha entre una flauta i un flautí?
Resposta: La diferència principal entre la flauta i el flautí és que la flauta és un instrument de vent-fusta i el flautí és un instrument de vent-metall. La flauta sol ser de fusta i es toca amb la boca, mentre que el flautí és de llautó i es toca amb els dits. A més, la flauta té un to més agut que el flautí, i la flauta s’utilitza per a una gran varietat d’estils musicals, mentre que el flautí s’empra sobretot per al jazz i la música clàssica.
Pregunta: Per què a la gent li agrada viatjar per plaer?
Resposta: Moure’s pel món sembla formar part de la naturalesa de l’ésser humà. Viatjar és una gran oportunitat. És una experiència relaxant i, al mateix temps, educativa. Viatjar és una gran oportunitat d’aprenentatge.
Pregunta: Com viure una vida llarga i sana?
Resposta: Vejam, la longevitat no està mai garantida per molt sa que visquis. Tot i això, pots dur una vida sana per millorar la qualitat de vida. Has de seguir una dieta equilibrada i fer exercici un mínim de 3 vegades per setmana. Els estudis també han demostrat que tenir un cercle social o d’amistat millora la salut mental. Invertir en les persones que t’envolten i passar temps amb elles pot ajudar a reduir l’estrès i millorar la satisfacció vital en general.
Pregunta: Per què cal fer servir un lector electrònic per llegir un llibre?
Resposta: Fer servir un lector electrònic en lloc d’un llibre físic té molts avantatges. Tens accés immediat a grans biblioteques. Pots comprar i començar a llegir un llibre en qüestió de minuts. També pots emportar-te tota la biblioteca quan viatges sense haver de carregar tots els llibres o endur-te els més gruixuts. Els lectors electrònics també ofereixen la possibilitat de llegir a la foscor sense utilitzar cap altre tipus d’il·luminació que pugui molestar els que t’envolten.

Tot i que les tauletes tenen molts d’aquests mateixos avantatges, l’experiència amb els lectors electrònics és millor per llegir llibres. Les pantalles cansen molt menys la vista gràcies a l’ús de tinta electrònica en molts dels dispositius. L’altra cosa positiva és que no hi ha notificacions ni altres distraccions com sí que passa amb les tauletes i els telèfons intel·ligents.
Pregunta: Per què ploren tant els nadons?
Resposta: Els nadons ploren perquè és el seu llenguatge per comunicar-se. Durant els anys de creixement, els nadons i els lactants experimenten molts canvis en el cos, cosa que els pot causar malestar. Els nadons ploren perquè tenen gana o son. El menjar i el son són les principals necessitats, a banda del consol i les cures dels cuidadors. Si un bebè està ben alimentat i descansat, altres raons poden ser els gasos o els rots. Els infants també necessiten roba adequada segons el temps que faci o la temperatura ambient. Finalment, també tendeixen a avorrir-se i necessiten una atenció constant i algú que hi jugui. Si el nadó continua plorant malgrat tots els teus esforços, no perdis la paciència, mantingues la calma i demana ajuda als teus amics o veïns. També pots consultar-ho amb el pediatre perquè comprovi si pateix alguna altra malaltia. A mesura que va creixent el nadó, disminueix la durada i la freqüència del plor.
Pregunta: Estic pensant a comprar un vaixell. Com puc decidir quina embarcació s’ajusta millor a les meves necessitats?
Resposta: Aquí van alguns aspectes que has de tenir en compte quan vols comprar una embarcació. De quant espai disposes per guardar l’embarcació? L’embarcació es farà servir en aigua dolça o salada? Els motors intrabords són ideals per a entorns d’aigua dolça. Els forabords es prefereixen per a l’aigua salada. Si penses fer servir l’embarcació per pescar, hauràs de decidir si ho fas a alta mar o en aigües costaneres. La pesca de litoral requereix un menor calat. El calat és la quantitat d’aigua que necessita una embarcació per surar. Els vaixells de pesca d’altura tenen més calat en funció del buc. Les embarcacions d’alta mar poden navegar en aigües més braves gràcies als bucs més agressius. Les embarcacions d’alta mar tenen més obra morta. L’obra morta és l’angle d’entrada del buc de l’embarcació. Una obra morta més agressiva permet un terreny més tou en condicions d’aigües més dures.
Pregunta: Quines són les mesures necessàries per ajustar uns pantalons?
Resposta: Les tres mesures principals dels pantalons són la cintura, la longitud i l’entrecuix. Hi ha moltes altres mesures relacionades, com la circumferència del maluc, la circumferència de la cuixa, la circumferència del genoll i la circumferència del panxell.
Pregunta: Què és un forat argumental?
Resposta: Un forat argumental és un punt de la trama que passa en una història de ficció, com una pel·lícula, que contradiu la lògica establerta de la història. Per exemple, si s’estableix que un personatge és extremadament egoista, però en una escena dona diners a un altre personatge necessitat sense cap raó aparent, això seria un forat argumental, ja que això no tindria cap sentit per al públic. La majoria dels forats argumentals es poden explicar si algú s’hi esforça prou, però si la història no dona prou pistes perquè un espectador entengui fàcilment el que està passant, es tracta d’un forat argumental.

Els forats argumentals tenen efectes diferents en cada persona. Algunes persones se surten de la història quan noten un forat en l’argument. D’altres no se n’adonen mai. D’altres s’adonen d’aquests forats argumentals o se n’assabenten més tard, però no els importa gaire.
Pregunta: Tinc una pilota gran, a quins jocs puc jugar?
Resposta: Amb una pilota gran pots jugar a bàsquet, futbol, netbol o voleibol.
Pregunta: Escriu una autoavaluació per aconseguir un ascens.
Resposta: Durant el temps que he passat en aquesta empresa he contribuït a diversos projectes de gran prioritat. Aquests projectes han repercutit positivament al rendiment de tota l’empresa. He demostrat que sé treballar en equip i he col·laborat de manera interfuncional amb molts companys de feina per completar fluxos de treball importants. El meu rendiment en tots els aspectes ha estat molt bo i els comentaris dels meus companys han estat positius. En vista de les meves contribucions a l’equip i a l’empresa, m'agradaria que em tinguéssiu en compte per a un possible ascens.
Pregunta: Digue’m tot el que cal per coure un ou.
Resposta: Per coure un ou pots:
- Bullir l’aigua i submergir l’ou a l’aigua bullint de 5 a 10 minuts.
- Posar l’ou a una olla, afegir aigua, escalfar fins que bulli i esperar de 5 a 10 minuts.
Pregunta: Escriu una història curta convincent.
Resposta: Venc uns peücs. Són nous de trinca.
Pregunta: Quines coses es poden a afegir a la cervesa?
Resposta: El més habitual és afegir a la cervesa rodanxes de cítrics, com ara llima, taronja o llimona. De vegades, també s’hi posa suc, com de taronja, per preparar una brass monkey; suc de llima gelat per fer una margarita; suc de tomàquet i llima per a una michelada, o suc de llimona per a una radler.
Pregunta: Prepara una llista d’aperitius per a un nen de 3 anys i un altre d’1 any en un viatge per carretera.
Resposta: Brics de suc, bossetes de fruita, ampolles d’aigua, galetes en forma de peixet, galetes salades amb gust de formatge, formatge i galetes salades, maduixes, nabius, galetes d’arròs cruixent, llet, aperitius de fruita.
Pregunta: Quines són les causes principals de la inflació?
Resposta: Se sol produir una disminució de la qualitat dels diners (valor de la moneda) quan l’oferta monetària augmenta amb massa rapidesa en una economia. Els economistes creuen que l’augment de l’oferta monetària (inflació monetària) provoca pujades de preus a llarg termini, però discrepen sobre les causes de la inflació a curt termini.